ddrg/super_eurlex huggingface dataset:
A Tanács 2459/98/EK, ESZAK, Euratom rendelete

(1998. november 12.)

az Európai Közösségeket illető adó alkalmazása feltételeinek és eljárásának megállapításáról szóló 260/68/EGK, Euratom, ESZAK rendelet módosításáról

AZ EURÓPAI UNIÓ TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló szerződésre,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. cikkére,

tekintettel a Bizottság javaslatára,

mivel a 260/68/EGK, Euratom, ESZAK rendeletet [1] módosítani szükséges, tekintettel az 1998. november 12-i 2458/98/EK, ESZAK, Euratom tanácsi rendelettel módosított, az Európai Közösségek tisztviselőinek személyzeti szabályzatáról, valamint egyéb alkalmazottainak alkalmazási feltételeiről szóló 259/68/EGK, Euratom, ESZAK rendeletre [2], valamint a rájuk vonatkozó egyéb rendeleteknek a díjazás, a nyugdíjak és más pénzügyi jogosultságok euróban való megállapítása tekintetében történő módosítására,

ELFOGADTA EZT A RENDELETET:

1. cikk

A 260/68/EGK, Euratom, ESZAK rendeletben szereplő "belga frank" kifejezés helyébe az "euró" kifejezés lép, és a belga frankban kifejezett összegeket euróban megállapított egyenértékük váltja fel, a Tanács által megállapított átváltási árfolyam alkalmazásával.

Az összegek kerekítésére vonatkozó szabályokat az euró bevezetésével kapcsolatos egyes rendelkezésekről szóló, 1997. június 17-i 1103/97/EK rendelet [3] tartalmazza.

2. cikk

A 260/68/EGK, Euratom, ESZAK rendelet 8. cikke helyébe a következő rendelkezés lép:

"8. cikk

Az adót a kifizető által levont adóként szedik be. Az összeget az euró századrészéig kerekítik."

3. cikk

1999. január 1-jén, e rendelet értelmében, a Bizottság a 260/68/EGK, Euratom, ESZAK rendeletben feltüntetett belga frankban kifejezett összegeket euróra váltja át: ezen értékeket 1999. januárjában közzéteszik az Európai Közösségek Hivatalos Lapjában.

4. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1999. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 12-én.

a Tanács részéről

az elnök

E. Hostasch

[1] HL L 56., 1968.3.4., 8.o. a legutóbb a 1197/98/EK, ESZAK, Euratom rendelettel (HL L 166., 1998.6.11., 1.o.) módosított rendelet.

[2] HL L 307., 1998.11.17., 1. o.

[3] HL L 162., 1997.6.19., 1. o.

--------------------------------------------------
A Bizottság 132/1999/EK rendelete

(1999. január 21.)

a szarvasmarhafélék azonosítási és nyilvántartási rendszere keretében végrehajtandó ellenőrzések minimális szintjével foglalkozó 2630/97/EK rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szarvasmarhafélék azonosítási és nyilvántartási rendszerének létrehozásáról, valamint a marhahús és marhahústermékek címkézéséről szóló, 1997. április 21-i 820/97/EK tanácsi rendeletre [1] és különösen annak 10. cikke d) pontjára,

mivel a 2630/97/EK bizottsági rendelet [2] részletes szabályokat állapított meg a szarvasmarhafélék azonosítási és nyilvántartási rendszere keretében végrehajtandó ellenőrzések minimális szintjével foglalkozó 820/97/EK rendelet végrehajtására;

mivel a legutóbb az 1678/98/EK rendelettel [3] módosított 3887/92/EGK bizottsági rendelet [4] részletes szabályokat állapított meg az integrált igazgatási és ellenőrzési rendszer alkalmazására bizonyos közösségi támogatási programok esetén;

mivel az ellenőrzésekért felelős illetékes hatóságok közötti, a szarvasmarha-ágazatban való hatékony együttműködés biztosítása érdekében fontos rendelkezni a jelentések másolatainak a 3887/92/EGK rendelet végrehajtásáért felelős illetékes hatóságok részére történő továbbításáról a 2630/97/EK rendelet szerinti vizsgálatot követően, amennyiben a 820/97/EK rendelet megsértését tárják fel;

mivel az e rendeletben meghatározott intézkedések összhangban vannak az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

1. cikk

A 2630/97/EK rendelet 2. cikke a következő (6) bekezdéssel egészül ki.

"(6) Az (5) bekezdésben említett jelentések másolatait haladéktalanul megküldik a 3887/92/EGK rendelet végrehajtásáért felelős illetékes hatóságoknak, amennyiben azok a 820/97/EK rendelet megsértését tárják fel."

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. január 21-én.

a Bizottság részéről

Franz Fischler

a Bizottság tagja

[1] HL L 117., 1997.5.7., 1. o.

[2] HL L 354., 1997.12.30., 23. o.

[3] HL L 212., 1998.7.30., 23. o.

[4] HL L 391., 1992.12.31., 36. o.

--------------------------------------------------
A Bizottság 39/1999/EK rendelete

(1999. január 8.)

az intervenciós hivatalok birtokában lévő gabonafélék értékesítési eljárásának és feltételeinek megállapításáról szóló 2131/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a Bizottság 923/96/EK rendeletével [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,

mivel a legutóbb a 2193/96/EK [3] rendelettel módosított 2131/93/EGK bizottsági rendelet [4] megállapítja az intervenciós hivatalok birtokában lévő gabonafélék értékesítésére vonatkozó eljárást és feltételeket;

mivel a szállítási költségek idővel jelentős mértékben változnak, és néhány ilyen költség előre nem becsülhető fel, különösen azok, amelyek a folyami szállítással kapcsolatosak; mivel költségvetési okok miatt meg kell állapítani az ilyen költségek maximális összegét; mivel ezt az összeget az intervenciós hivataloknak kell megállapítaniuk és a pályázati felhívásokban megadniuk;

mivel az Európai Unióhoz való csatlakozása előtt Ausztria hagyományos kilépési kikötője a szlovéniai Koper kikötője volt; mivel a szállítási költségek visszatéríthetősége érdekében ezért Kopert fel kell venni a közösségi gabonatermékek kilépési helyei közé;

mivel az e rendeletben foglalt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2131/93/EGK rendelet 7. cikkének 2a. bekezdése helyébe a következő szöveg lép:

"(2a) Abban az esetben azonban, ha a tagállamoknak nincs tengeri kikötőjük, az előző bekezdéstől eltérően, tengeri kikötőből történő export esetén rendelkezni lehet a raktározási hely és a tényleges kilépési hely közötti legalacsonyabb szállítási költség finanszírozásáról a pályázati felhívásban megjelölt legnagyobb összegek keretén belül. E bekezdés alkalmazásában a szlovéniai Koper kikötője kilépési helynek minősül."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. január 8-án.

a Bizottság részéről

Franz Fischler

a Bizottság tagja

[1] HL L 126., 1996.5.24., 37. o.

[2] HL L 181., 1992.7.1., 21. o.

[3] HL L 293., 1996.11.16., 1. o.

[4] HL L 191., 1993.7.31., 76. o.

--------------------------------------------------
A Bizottság 1526/1999/EK rendelete

(1999. július 13.)

a sertéshúsra vonatkozó exportengedély iránti kérelmekben foglalt mennyiségek elfogadható mértékének meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1719/98/EK rendelettel [1] módosított, a sertéshúságazat exportengedély-rendszere végrehajtása részletes szabályainak megállapításáról szóló, 1995. június 16-i 1370/95/EK bizottsági rendeletre [2] és különösen annak 3. cikke (4) bekezdésére,

(1) mivel az 1370/95/EK rendelet különleges intézkedéseket ír elő arra az esetre, ha az exportengedély iránti kérelmek olyan mennyiségekre és/vagy kiadásokra vonatkoznak, amelyek meghaladják, vagy fennáll a kockázata, hogy meg fogják haladni a kereskedelmi gyakorlatban szokásos mennyiségeket, figyelembe véve a legutóbb a 2916/95/EK bizottsági rendelettel [3] módosított 2777/75/EGK tanácsi rendelet 8. cikkének (11) bekezdésében említett határértéket [4] és/vagy a szóban forgó időszak alatti megfelelő kiadásokat;

(2) mivel egyes sertéshústermékek piacát a bizonytalanság is jellemzi; mivel az e termékekre alkalmazandó visszatérítések közeli kiigazítása az exportengedély iránti kérelmek spekulációs céllal történő benyújtását eredményezte; mivel fennáll annak a kockázata, hogy az 1999. július 5. és 9., valamint 12. és 13. között kérelmezett mennyiségekre vonatkozó engedélyek kiadása az adott termékeknél a kereskedelemben szokásosan értékesített mennyiségek túllépéséhez vezethet; mivel ebből következően el kell utasítani az olyan kérelmeket, amelyekre vonatkozóan még nem adták ki az adott termékekre vonatkozó exportengedélyeket,

ELFOGADTA EZT A RENDELETET:

1. cikk

Az 1370/95/EK rendeletnek megfelelően semmilyen további intézkedésre nincs szükség az említett rendelet I. mellékletének 1., 2. és 3. kategóriája tekintetében 1999. július 13-ig benyújtott olyan sertéshús-exportengedély iránti kérelmek vonatkozásában, amelyeket 1999. július 14-től, illetve július 21-től kellett volna kiadni.

2. cikk

Ez a rendelet 1999. július 14-én lép hatályba.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 13-án.

a Bizottság részéről

Franz Fischler

a Bizottság tagja

[1] HL L 125., 1998.8.1., 58. o.

[2] HL L 133., 1995.6.17., 26. o.

[3] HL L 305., 1995.12.19., 49. o.

[4] HL L 282., 1975.11.1., 77. o.

--------------------------------------------------
A Bizottság 630/1999/EK rendelete

(1999. március 24.)

a banántermelő szervezetek tekintetében a 404/93/EGK tanácsi rendelet alkalmazására vonatkozó részletes szabályok megállapításáról szóló 919/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1637/98/EK rendelettel [1] módosított, a banán piacának közös szervezéséről szóló, 1993. február 13-i 404/93/EGK tanácsi rendeletre [2] és különösen annak 9. cikkére,

mivel a 919/94/EK bizottsági rendelet [3] részletes szabályokat határoz meg a banántermelő szervezetek elismeréséről és működési módjáról; mivel e szervezetek stabilitásának, valamint kitűzött gazdasági céljaik elérésének biztosítása érdekében a fent említett rendelet 5. cikke előírja azt a minimális időtartamot, ameddig a tagoknak a szervezethez kell tartozniuk, és előírja a tagok kilépési szándékának bejelentése és a kilépés közötti legrövidebb időtartamot is;

mivel a tapasztalat azt mutatja, hogy ezek az előírások túlságosan szigorúak; mivel annak érdekében, hogy az egyéni termelők könnyebben szerezhessenek tagságot ilyen termelői szervezetekben, és hogy ezen szervezetek jobban működjenek, a minimális tagsági időszaknak és a kilépés előtti felmondási időnek rövidebbnek kell lennie, továbbá a frisszöldség- és -gyümölcs-ágazatra érvényes rendelkezéseket kell e tárgyban elfogadni; mivel a tagállamoknak lehetőséget kell adni arra, hogy hosszabb minimális időtartamot határozhassanak meg; mivel ennek megfelelően a fent említett rendelet 5. cikkét módosítani kell;

mivel az e rendeletben előírt intézkedések összhangban vannak a Banánpiaci Irányítóbizottság véleményével,

ELFOGADTA EZT A RENDELETET:

1. cikk

A 919/94/EK rendelet 5. cikkének c) pontja helyébe a következő rendelkezés lép:

"c) minden tagnak vállalnia kell, hogy legalább egy éven át a termelői szervezethez tartozik, és kilépési szándékáról legkésőbb május 31-ig írásbeli nyilatkozatot nyújt be, amely a következő év január 1-jétől teszi lehetővé a kilépést. A tagállamok ennél hosszabb minimális tagsági időtartamot is meghatározhatnak, erről azonban értesíteniük kell a Bizottságot. A termelői szervezetek társulási alapszabálya hosszabb értesítési kötelezettséget is előírhat kilépési szándék esetén."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 24-én.

a Bizottság részéről

Franz Fischler

a Bizottság tagja

[1] HL L 210., 1998.7.28., 28. o.

[2] HL L 47., 1993.2.25., 1. o.

[3] HL L 106., 1994.4.27., 6. o.

--------------------------------------------------
A Bizottság 1454/2000/EK rendelete

(2000. július 3.)

az 1251/1999/EK tanácsi rendelettel létrehozott egyes szántóföldi növények termelőire vonatkozó támogatási rendszer alapján alkalmazandó regionális bázisterületek tekintetében a 2316/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2704/1999/EK rendelettel [1] módosított, az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendeletre [2] és különösen annak 9. cikkére,

mivel:

(1) A 2316/1999/EK bizottsági rendelet [3] meghatározza az egyes szántóföldi növények termelőire vonatkozó támogatási rendszer alapján alkalmazandó regionális bázisterületeket.

(2) Az 1461/95/EK rendelettel [4] módosított, a Portugáliában jelenleg szántóföldi növénytermesztésbe vont földterületek külterjes állattenyésztési művelésre való átállításáról szóló, 1994. április 26-i 1017/94/EK tanácsi rendelet [5] alapján kérelmeket nyújtottak be 6884 hektár átalakítására. A bázisterületet ezért módosítani kell.

(3) Egy Hollandia által benyújtott kérelmet követően új bázisterületeket kell megállapítani e tagállam regionalizálási tervével összhangban, azonban a teljes bázisterület módosítása nélkül.

(4) A 2316/1999/EK rendeletet ezért módosítani kell.

(5) Az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2316/1999/EK rendelet VI. mellékletében a "Portugália" és "Hollandia" szövegrész alatt megadott bázisterületek helyébe a mellékletben megadott értékek lépnek.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 3-án.

a Bizottság részéről

Franz Fischler

a Bizottság tagja

[1] HL L 327., 1999.12.21., 12. o.

[2] HL L 160., 1999.6.26., 1. o.

[3] HL L 280., 1999.10.30., 43. o.

[4] HL L 144., 1995.6.28., 4. o.

[5] HL L 112., 1994.5.3., 2. o.

--------------------------------------------------

MELLÉKLET

(1000 hektár) |

Régió | Összes termény | Ebből kukorica |

Hollandia

I. régió | 226,5 | 44,4 |

II. régió | 210,0 | 163,9 |

PORTUGÁLIA

Açores | 9,7 | |

Madeira

–Regadío | 0,31 | 0,29 |

–Egyéb | 0,30 | |

Kontinentális

–Regadío | 293,4 | 221,4 |

–Egyéb | 711,1 | |

--------------------------------------------------
A Bizottság 1566/2000/EK rendelete

(2000. július 18.)

a 2092/91/EGK tanácsi rendeletben a harmadik országokból származó behozatalra előírt szabályozás végrehajtására vonatkozó részletes szabályok megállapításáról szóló 94/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1437/2000/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2], és különösen annak 11. cikke (1) bekezdésének a) pontjára,

mivel:

(1) A 2092/91/EGK rendelet 11. cikkének (1) bekezdése úgy rendelkezik, hogy a harmadik országokból importált termékeket csak abban az esetben lehet forgalmazni, ha olyan harmadik országból származnak, amely szerepel az említett cikk (2) bekezdésében megállapított feltételeknek megfelelően összeállított jegyzékben. Ezt a jegyzéket a legutóbb az 548/2000/EK rendelettel [3] módosított 94/92/EGK bizottsági rendelet [4] melléklete tartalmazza.

(2) Az ausztrál hatóságok arra kérték a Bizottságot, hogy a 94/92/EGK rendelettel összhangban egy új ellenőrző és tanúsító szervezettel bővítse a jegyzéket.

(3) Az ausztrál hatóságok minden szükséges garanciát és adatot benyújtottak a Bizottságnak arra vonatkozóan, hogy az új ellenőrző és tanúsító szervezet megfelel a 2092/91/EGK tanácsi rendelet 11. cikkének (2) bekezdésében megállapított feltételeknek.

(4) Az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,

ELFOGADTA EZT A RENDELETET:

1. cikk

A 94/92/EGK rendelet melléklete e rendelet mellékletének megfelelően módosul.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. július 18-án.

a Bizottság részéről

Franz Fischler

a Bizottság tagja

[1] HL L 161., 2000.7.1., 62. o.

[2] HL L 198., 1991.7.22., 1. o.

[3] HL L 67., 2000.3.15., 12. o.

[4] HL L 11., 1992.1.17., 14. o.

--------------------------------------------------

MELLÉKLET

Az Ausztráliára vonatkozó szövegrész 3. pontja helyébe a következő szöveg lép:

"Ellenőrző szervezetek:

- Australian Quarantine and Inspection Service (AQIS) (Department of Agriculture, Fisheries and Forestry)

- Bio-dynamic Research Institute (BDRI)

- Biological Farmers of Australia (BFA)

- Organic Vignerons Association of Australia Inc. (OVAA)

- Organic Herb Growers of Australia Inc. (OHGA)

- Organic Food Chain Pty Ltd (OFC)

- National Association of Sustainable Agriculture, Australia (NASAA)"

--------------------------------------------------
Az Európai Parlament és a Tanács 2038/2000/EK rendelete

(2000. szeptember 28.)

az adagolószelepes inhalátorok és gyógyszeradagoló pumpák tekintetében az ózonréteget lebontó anyagokról szóló 2037/2000/EK rendelet módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 175. cikke (1) bekezdésére,

tekintettel a Gazdasági és Szociális Bizottság véleményére [1],

a Régiók Bizottságával folytatott konzultációt követően,

a Szerződés 251. cikkében megállapított eljárásnak megfelelően [2],

mivel:

(1) Az adagolószelepes inhalátorok kivitele a fejlődő országokba, valamint a fluorozott-klórozott szénhidrogéneket tartalmazó gyógyszeradagoló pumpák kivitele az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendelet [3] alapján nem megengedett. Mindazonáltal ezeknek az egészségügyi termékeknek a kivitelét, amelyek használata a Közösség piacán megengedett, nem szabad korlátozni.

(2) A 2037/2000/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

A 2037/2000/EK rendelet 11. cikkének (1) bekezdése a következő ponttal egészül ki:

"f) a fluorozott-klórozott szénhidrogéneket tartalmazó adagolószelepes inhalátorok, valamint a kimért gyógyszeradagok bejuttatására szolgáló, hermetikusan zárt, az emberi szervezetbe történő beültetésre szánt implantátumok, amelyek a 4. cikk (1) bekezdése alapján, a 18. cikk (2) bekezdésében említett eljárásnak megfelelően ideiglenesen engedélyezhetők."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. szeptember 28-án.

az Európai Parlament részéről

az elnök

N. Fontaine

a Tanács részéről

az elnök

P. Moscovici

[1] A 2000. szeptember 20-i vélemény (a Hivatalos Lapban még nem tették közzé).

[2] Az Európai Parlament 2000. szeptember 7-i véleménye (a Hivatalos Lapban még nem tették közzé) és a Tanács 2000. szeptember 28-i határozata.

[3] HL L 244., 2000.9.29., 1. o.

--------------------------------------------------
A Bizottság 2114/2000/EK rendelete

(2000. október 5.)

a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és a tejtermékpiac közös szervezéséről szóló, 1999. május 17-i 1255/99/EK tanácsi rendeletre [2] és különösen annak 26. cikke (3) bekezdésére,

mivel:

(1) A legutóbb az 1961/2000/EK rendelettel [3] módosított 174/1999/EK bizottsági rendelet [4] megállapítja a legutóbb az 1587/96/EK rendelettel [5] módosított 804/68/EGK tanácsi rendelet [6] alkalmazására vonatkozó különös részletes szabályokat a tejre és tejtermékekre vonatkozó kiviteli engedélyek és export-visszatérítések tekintetében. Az export-visszatérítésekre vonatkozó szabályozás zökkenőmentes működésének biztosítása, valamint a spekulatív célú alkalmazások kockázatának és az egyes tejtermékekre vonatkozó szabályozás megzavarásának csökkentése érdekében, a piaci helyzet ismeretében a kiviteli engedélyek érvényességi idejét csökkenteni, az abban a rendeletben megállapított biztosítékot pedig növelni kell.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK rendelet a következőképpen módosul:

1. A 6. cikk a) pontjának helyébe a következő szöveg lép:

"a) a 040210 KN-kód alá tartozó termékek esetében a kiadást követő negyedik hónap vége;".

2. A 9. cikk b) pontjának helyébe a következő szöveg lép:

"b) a 040210 KN-kód alá tartozó termékek esetében 30 %;".

2. cikk

Ez a rendelet az Európai Közösségek Hivatalos Lapjában történő kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. október 5-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 234., 2000.9.16., 10. o.

[4] HL L 20., 1999.1.27., 8. o.

[5] HL L 206., 1996.8.16., 21. o.

[6] HL L 148., 1968.6.28., 13. o.

--------------------------------------------------